**Hvordan skrive en god bekymringsmelding? Tips og råd fra barneverntjenesten 03.06.22**

1. Det er ønskelig at foreldrene er kjent med at det sendes bekymringsmelding, og at det står i meldingen om foreldrene er gjort kjent med meldingen eller ikke.

**NB**: Foreldre skal ikke informeres dersom det er bekymring knyttet til vold/overgrep

1. Gi konkrete eksempler på bekymringen gjennom observasjoner/situasjoner – unngå synsing
2. Informer om det er andre instanser inne i saken
3. Bruk klarspråk, skriv heller en kort og konkret melding enn lang og upresis.

Barnevernet kan ta kontakt med melder iløpet av meldingsuka for å få utdypende informasjon

1. Foreldrene har ikke mulighet til å motsette seg undersøkelse – barnevernet innhenter samtykke til å innhente opplysninger fra andre instanser i dette arbeidet
2. Når barneverntjenesten er ferdig med undersøkelsen, får instansen som har meldt bekymring tilbakemelding om konklusjon. Dette gjelder også dersom meldingen blir lagt til som tilleggsopplysning i en allerede eksisterende sak. Tilbakemeldingen inneholder ikke informasjon om vurderinger som er gjort.
3. Instansene barnevernet har innhentet opplysninger fra, kan også få tilbakemelding om konklusjon etter samtykke fra foreldrene
4. Det er viktig at du fortsetter å melde dersom bekymringen vedvarer, også i de sakene du vet/antar at barnevernet er inne med tiltak. Dette kan bidra til at barnevernet får spisset tiltakene bedre.